

3


[image: ..\..\..\CLIPART\Герб Чувашии.cdr]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ ЭТИЛ СПИРЧӖ, АЛКОГОЛЬ ТАТА СПИРТ ПУР ПРОДУКЦИ 
ТУСА КӐЛАРАССИНЕ ТАТА УНӐН ҪАВРӐНӐШНЕ ПАТШАЛӐХ ЙӖРКЕЛЕСЕ ТӐРАССИ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи юпа уйӑхӗн 8-мӗшӗнче
йышӑннӑ

1 статья
Чӑваш Республикин "Чӑваш Республикин территорийӗнче этил спир-чӗ, алкоголь тата спирт пур продукци туса кӑларассине тата унӑн ҫаврӑнӑшне патшалӑх йӗркелесе тӑрасси ҫинчен" 2005 ҫулхи раштав уйӑхӗн 29-мӗшӗнчи 69 №-лӗ саккунне (Чӑваш Республикин Патшалӑх Канашӗн ведомоҫӗсем, 2006, 66 №; 2009, 83 №; 2010, 84 №; 2012, 92 № (I том); Чӑваш Республикин Саккунӗсен пуххи, 2014, 5 №; 2015, 10 №; 2016, 12 №; "Республика" хаҫат, 2017, чӳк уйӑхӗн 8-мӗшӗ; 2018, ҫӗртме уйӑхӗн 27-мӗшӗ; 2020, авӑн уйӑхӗн 
30-мӗшӗ; 2021, ака уйӑхӗн 30-мӗшӗ; 2022, ҫу уйӑхӗн 5-мӗшӗ, раштав уйӑхӗн 22-мӗшӗ; 2023, утӑ уйӑхӗн 19-мӗшӗ) ҫакӑн пек улшӑнусем кӗртес:
1) 2 статьяна ҫакӑн пек ҫырса абзац хушса хурас:
"ҫурт ҫумӗнчи территори – нумай хваттерлӗ ҫурт вырнаҫнӑ тата нумай хваттерлӗ ҫуртри пӳлӗмсен хуҫисен пӗрлехи пурлӑхӗ шутланакан, чиккисене Куҫман пурлӑхӑн пӗрлехи патшалӑх реестрӗн даннӑйӗсене тӗпе хурса палӑртнӑ ҫӗр лаптӑкӗ, унта ҫурт подъезчӗсен алӑкӗсем патне ҫуран пымалли ҫулсем, ача-пӑча вӑйӑ площадкисем, спорт площадкисем, канмалли, кӗпе-йӗм типӗтмелли, автомашинӑсем тӑратмалли вырӑнсем, лартнӑ йывӑҫ-курӑк тата пурте усӑ куракан ытти объектсем вырнаҫнӑ (енчен те нумай хваттерлӗ ҫурт (нумай хваттерлӗ ҫуртсем) вырнаҫнӑ ҫӗр лаптӑкне кирлӗ пек йӗркелесе ҫитермен пулсан, ҫурт ҫумӗнчи территори тенине пӗр е темиҫе нумай хваттерлӗ ҫурт ҫумӗнчи территори пек ӑнланмалла, вӑл нумай хваттерлӗ ҫуртри (нумай хваттерлӗ ҫуртсенчи) пӳлӗмсен хуҫисене асӑннӑ ҫуртсене, ҫавӑн пекех ҫавнашкал нумай хваттерлӗ ҫуртри (нумай хваттерлӗ ҫуртсенчи) пӳлӗмсен хуҫисен пӗрлехи пурлӑхӗн шутне кӗрекен объектсене ӗҫлеттерме кирлӗ.";
2) 81 статьяна ҫакӑн пек ҫырса хурас:
"81 статья.	Нумай хваттерлӗ ҫуртсенче, нумай хваттерлӗ ҫуртра вырнаҫнӑ, ҫурт ҫумне тӗксе тунӑ, ҫуртра вырнаҫнӑ-ҫурт ҫумне тӗксе тунӑ пӳлӗмсенче тата (е) вӗсен ҫумӗнчи территорисенче вырнаҫнӑ обществӑлла апатлану объекчӗсенче обществӑлла апатлану енӗпе пулӑшу ӗҫӗсем панӑ чухне алкоголь продукцине ваккӑн сутас ӗҫри хушма чарусем
1. Нумай хваттерлӗ ҫуртсенче, нумай хваттерлӗ ҫуртра вырнаҫнӑ, ҫурт ҫумне тӗксе тунӑ, ҫуртра вырнаҫнӑ-ҫурт ҫумне тӗксе тунӑ пӳлӗмсенче тата (е) вӗсен ҫумӗнчи территорисенче вырнаҫнӑ обществӑлла апатлану объекчӗсенче (ресторансемсӗр пуҫне) обществӑлла апатлану енӗпе пулӑшу ӗҫӗсем панӑ чухне вырӑнти вӑхӑтпа 23 сехетрен пуҫласа 10 сехетчен алкоголь продукцине ваккӑн сутма юрамасть.
2. Тавар илекенсем (потребительсем) кӗрсе ҫӳрекен вырӑн нумай хваттерлӗ ҫурт подъезчӗ (подъезчӗсем) енче, эвакуаци вырӑнӗсем шутланакан подъездсемсӗр пуҫне, тата (е) ҫурт ҫумӗнчи территори енче вырнаҫнӑ обществӑлла апатлану объекчӗсенче алкоголь продукцине ваккӑн сутма юрамасть.
3. Нумай хваттерлӗ ҫуртсенче, нумай хваттерлӗ ҫуртра вырнаҫнӑ, ҫурт ҫумне тӗксе тунӑ, ҫуртра вырнаҫнӑ-ҫурт ҫумне тӗксе тунӑ пӳлӗмсенче тата (е) вӗсен ҫумӗнчи территорисенче вырнаҫнӑ обществӑлла апатлану объекчӗсенче, килен-каяна йышӑнмалли залӑн пӗтӗмӗшле лаптӑкӗ, килен-каяна сезонра йышӑнакан зал (зона) лаптӑкне шута илмесӗр, 50 тӑваткал метртан кая мар шутланакан обществӑлла апатланӑвӑн асӑннӑ объекчӗсенче кӑна алкоголь продукцине ваккӑн сутма юрать.
4. Раҫҫей Федерацийӗн саккунӗсемпе килӗшӳллӗн нумай хваттерлӗ ҫуртсен ҫумӗнчи территорисен чиккисене муниципаллӑ округсен тата хула округӗсен вырӑнти хӑй тытӑмлӑх органӗсем халӑхпа сӳтсе явнин кӑтартӑвӗсене шута илсе Раҫҫей Федерацийӗн Правительстви палӑртнӑ правилӑ-семпе килӗшӳллӗн палӑртаҫҫӗ.";
3) ҫакӑн пек ҫырса 82 статья хушса хурас:
"82 статья.	Обществӑлла апатлану объекчӗсенче, ҫав шутра нумай хваттерлӗ ҫуртсенче, нумай хваттерлӗ ҫуртра вырнаҫнӑ, ҫурт ҫумне тӗксе тунӑ, ҫуртра вырнаҫнӑ-ҫурт ҫумне тӗксе тунӑ пӳлӗмсенче тата (е) вӗсен ҫумӗнчи территорисенче вырнаҫнӑ объектсенче, обществӑлла апатлану енӗпе пулӑшу ӗҫӗсем панӑ чухне сӑрана, хӑмла ярса хатӗрленӗ шӗвексене, сидра, пуарене, сим пыла ваккӑн сутас енӗпе пурнӑҫламалли требовани
Обществӑлла апатлану енӗпе пулӑшу ӗҫӗсем панӑ чухне патшалӑх стандарчӗсемпе палӑртнӑ чи пӗчӗк требованисене тивӗҫтерекен ресторан, бар, кафе, буфет евӗр обществӑлла апатлану объекчӗсенче кӑна, ҫав шутра нумай хваттерлӗ ҫуртсенче, нумай хваттерлӗ ҫуртра вырнаҫнӑ, ҫурт ҫумне тӗксе тунӑ, ҫуртра вырнаҫнӑ-ҫурт ҫумне тӗксе тунӑ пӳлӗмсенче тата (е) вӗсен ҫумӗнчи территорисенче вырнаҫнӑ объектсенче, сӑра, хӑмла ярса хатӗрленӗ шӗвексем, сидр, пуаре, сим пыл сутма юрать.".

2 статья
Ҫак Саккун 2025 ҫулхи пуш уйӑхӗн 1-мӗшӗнчен пуҫласа вӑя кӗрет тата 2031 ҫулхи нарӑс уйӑхӗн 28-мӗшӗччен (нарӑс уйӑхӗн 28-мӗшне кӗртсе) вӑйра тӑрать.

	Чӑваш Республикин
Пуҫлӑхӗ
	
О. Николаев



Шупашкар хули
2024 ҫулхи юпа уйӑхӗн 9-мӗшӗ

